**ÚRADNÁ SPRÁVA ŠTK ObFZ TREBIŠOV K PRÍPRAVE NOVÉHO SÚŤAŽNÉHO ROČNÍKA (SR) 2023/2024**

1. **ŽREBOVACIE ČÍSLA** budú pridelené na základe umiestnenia v nedávno skončenom SR 2022-2023 . Zmena žrebovacieho čísla bude možná len na základe vzájomnej dohody klubov predloženej podaním v systéme ISSF na komisiu ŠTK.

2. Na SR **2023/24** sú v ISSF vytvorené tieto **SÚŤAŽE**:

- dospelých: VII. liga ObFZ Trebišov

- mládeže: V. liga U19 ObFZ Trebišov (dorast)

IV. liga U15 ObFZ Trebišov (žiaci)

IV. liga U13 ObFZ Trebišov (mladší žiaci)

Prípravka U11 ObFZ Trebišov

3. Prihlášky do súťaží je klub povinný podať **PRE KAŽDÉ DRUŽSTVO ZVLÁŠŤ** **od 18.06.2023 do 28.06.2023 do 23:59 hod.** Prihlasovanie družstiev bude vykonávané len formou elektronickej prihlášky v systéme ISSF. Klubový manažér si vytvára jednotlivé družstvá na SR 2023-2024 a následne v systéme ISSF - elektronická podateľňa – prihláška do súťaže zaregistruje prihlášku daného družstva. Elektronická prihláška sa podáva za každé družstvo a kategóriu zvlášť. Jednotlivé družstvá, aj v súťažiach mládeže, sú povinné zaregistrovať aj štadión, ktorý je v prihláške do súťaže povinná položka.

4. V prihláške do súťaže ako aj v systéme ISSF ŠTK žiada o vykonanie **AKTUALIZÁCIE ÚDAJOV** – kontaktných údajov osôb, telefonických kontaktov, mailových adries a adries klubov tak, aby tieto mohli byť aktualizované do Rozpisu súťaží pre nový SR.

5. V prípade, že sa niektoré z družstiev neprihlási do nového SR, ŠTK bude postupovať pri zaraďovaní družstiev v zmysle SP a platného Rozpisu súťaží (RS) ObFZ.

6. V zmysle RS v SR 2023-2024 pre FK sa stanovuje **ŠTARTOVNÉ**, ktoré bude v zbernej faktúre. Po odhlásení družstva po uzavretí súťaží komisiou ŠTK sa štartovné nevracia. Pre uhradenie štartovného bude vystavená zberná faktúra za mesiac jún 2023, ktorú bude FK povinný uhradiť do doby splatnosti. Neuhradením štartovného v zbernej faktúre v dobe splatnosti nebude družstvo dospelých zaradené do súťaží ObFZ Trebišov. Zaradenie družstiev do súťaží s uvedením žrebovacích čísel bude zverejnené na stránke ObFZ Trebišov.

7. V zmysle uznesenia VV ObFZ je u štartu **družstva dospelých v súťaži VII. liga** (najvyššia súťaž dospelých) povinnosť mať v riadnych dlhodobých súťažiach zaradené **1 mládežnícke družstvo**. Bez splnenia tejto podmienky nebude družstvo dospelých zaradené do VII. ligy dospelých.

8. **ZAČIATOK SÚŤAŽÍ** je plánovaný v VII. lige dospelých na nedeľu 20.08.2023 (príp. 13.08.), začiatok súťaží mládeže podľa počtu prihlásených – pravdepodobne 01.-03.09.2023 (príp. 25.-27.08.).

**Dôležité upozornenie:** žiadame Vás o zodpovedné nahlasovanie UHČ a termínov stretnutí do Rozpisu.